L-Arċisqof Charles Scicluna inawgura d-dar Blessed Gerard Residence li se tkun qed tilqa' fiha ommijiet refuġjati li qed irabbu lil uliedhom waħedhom. Ir-residenza tinsab fi Gwardamangia u qabel kienet tintuża bħala l-post minn fejn kien isir ix-xogħol tal-Meals on Wheels meta dan il-proġett kien għadu taħt l-amministrazzjoni tal-Maltese Cross Corps. Il-proġett twettaq mill-Maltese Cross Corps flimkien mal-Kummissjoni Emigranti u l-Assoċjazzjoni Maltija tal-Ordni ta' Malta. Waqt iż-żjara tiegħu, l-Arċisqof qal li qed jieħu pjaċir li dan huwa l-mod kif qed ikun iċċelebrat id-900 sena tal-Beatu Gerard. Irringrazzja lill-Maltese Cross Corps ta' dan il-proġett u qalilhom li huma jgħamlu lis-salib ta' Malta kburi. Hu bierek il-post u kixef il-lapida tal-proġett. #td_uid_2_5f6da051c94eb .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/09/23195613/blessed-gerard-residence-80x60.jpg) 0 0 no-repeat}#td_uid_2_5f6da051c94eb .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/09/23195548/blessed-gerard-residence-4-80x60.jpg) 0 0 no-repeat}#td_uid_2_5f6da051c94eb .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/09/23195526/blessed-gerard-residence-3-80x60.jpg) 0 0 no-repeat}#td_uid_2_5f6da051c94eb .td-doubleSlider-2 .td-item4{background:url(https://cdn.newsbook.com.mt/wp-content/uploads/2020/09/23195504/blessed-gerard-residence-2-80x60.jpg) 0 0 no-repeat}#td_uid_2_5f6da051c94eb .td-doubleSlider-2 .td-item5{background:url(https://cdn.newsbook.com.mt/wp-content/uploads/2020/09/23195442/Archbishop-Charles-J-Scicluna-80x60.jpg) 0 0 no-repeat}#td_uid_2_5f6da051c94eb .td-doubleSlider-2 .td-item6{background:url(https://cdn.newsbook.com.mt/wp-content/uploads/2020/09/23195419/Archbishop-Charles-J-Scicluna-blessed-gerard-residence-80x60.jpg) 0 0 no-repeat}#td_uid_2_5f6da051c94eb .td-doubleSlider-2 .td-item7{background:url(https://cdn.newsbook.com.mt/wp-content/uploads/2020/09/23195357/Archbishop-Charles-J-Scicluna-blessed-gerard-residence-21-80x60.jpg) 0 0 no-repeat}#td_uid_2_5f6da051c94eb .td-doubleSlider-2 .td-item8{background:url(https://cdn.newsbook.com.mt/wp-content/uploads/2020/09/23195124/Archbishop-Charles-J-Scicluna-blessed-gerard-residence-2-80x60.jpg) 0 0 no-repeat}#td_uid_2_5f6da051c94eb .td-doubleSlider-2 .td-item9{background:url(https://cdn.newsbook.com.mt/wp-content/uploads/2020/09/23182951/WhatsApp-Image-2020-09-23-at-18.28.25-80x60.jpeg) 0 0 no-repeat} 1 minn 9 F'diskors aktar tard, l-Arċisqof qal li dak li kien qed jagħmel il-Maltese Cross Corps bil-proġett tal-Meals on Wheels kien ġest nobbli u ma kienx proġett ikkumerċjalizzat. Sostna li wara li dan ittieħed f'idejn il-Gvern spiċċa sar proġett ikkumerċjalizzat. L-Arċisqof qal li minkejja li l-Maltese Cross Corps iħoss li dan il-proġett qed jgħin biss grupp żgħir ta' nies, l-importanti huwa li l-bidla li dan il-proġett qed jagħmel fil-ħajjiet tal-persuni li qed jibbenefikaw minnu u li se jkunu qed jibbenefikaw minnu. Preżenti għal dan il-ftuħ kien hemm żewġ nisa u t-tfal tagħhom. Dawn, flimkien ma' mara oħra, se jkunu qed jgħixu fir-residenza. Refuġjata li tkelmet ma' Newsbook.com.mt qalet li tinsab ferm grata għall-ġenerożità li wera magħha l-poplu Malti fis-seba' snin li ilha tgħix Malta. Saviour Farrugia, is-Segretarju Amministrattiv tal-Maltese Cross Corps tkellem dwar kif dan il-proġett segwa lil proġett preċedenti tal-Meals on Wheels. Il-proġett li kien immexxi minnhom kien qassam mal-miljun ikla. Fl-2017, il-Gvern Malti ħa f'idejh dan il-proġett u l-Maltese Cross Corps xtaqet issib proġett ieħor fejn jinvesti l-ħin tiegħu. Dan wassal għall-ftuħ ta' din id-dar wara evalwazzjoni ta' diversi proġetti li ma sabux biżżejjed voluntiera għalihom. Qal li l-pandemija ħolqot problemi ġodda hekk kif filwaqt li kienu se jiġu ħaddiema minn barra biex jagħmlu l-proġett, l-ivvjaġġar kellu jitwaqqaf u b'hekk il-proġett kellu jinħadem minn persuni differenti. Kompla jgħid li l-Kummissjoni Emigranti identifikat it-tliet single mothers li hemm jgħixu f'din ir-residenza. Huma kollha għandhom kmamar tas-sodda separati, u żona komuni b'mejda tal-ikel u salott u kċina. Hu rringrazzja lil dawk kollha li għenu biex dan il-proġett isir realtà. Irrimarka li kien hemm min ilmenta li dan il-proġett kien qed isir biex jgħin lill-barranin u mhux il-Maltin. Hu qal li filwaqt li ġeneralment il-Maltin isibu l-għajnuna li jkollhom bżonn, dawn il-persuni jaf isibuha aktar diffiċli biex isibu l-għajnuna li hemm bżonn. Parti mill-għan tal-proġett huwa li jagħtu l-għajnuna lil dawn l-ommijiet sakemm isiru aktar indipendenti u jkunu jistgħu jibdew jgħixu għal rashom biex minflokhom jingħataw għajnuna aktar single mothers fil-bżonn. Filmat: Miguela Xuereb Il-Monsinjur Alfred Vella mill-Kummissjoni Emigranti fakkar dwar it-tema tal-Ħadd li ġej, fejn se jkun qed jiġi mfakkar il-Jum Dinji tal-Migranti u r-Refuġjati. Hu qal li hemm bżonn li nilqgħu,nifhmu, ngħinu u nintegraw lil dawn il-persuni. Sostna li hemm bżonn nilqgħu lil dawn il-persuni mingħajr preġudizzju, li nifhmu l-esperjenzi goffi u qarsa li jkunu għaddew minnhom, li ngħinu mill-ftit li nistgħu, u li nintegrawhom fil-komunitajiet tagħna. Filmat: Miguela Xuereb Min-naħa tiegħu, il-President tal-Assoċjazzjoni Maltija tal-Ordni ta' Malta Daniel Depetri Testaferrata qal ma' Newsbook.com.mt li l-Ordni ta' Malta wara t-telfa tagħhom sabu r-raġuni tal-eżistenza tagħhom billi bdew jagħtu l-għajnuna lill-morda u lill-foqra. Qal li issa, l-Ordni ta' Malta, qed taħdem biex tipproteġi lill-morda u lill-foqra u tissalvagwardja r-reliġjon Kattolika. Sostna li permezz ta' din id-dar, u permezz ta' dan il-proġett, qed isir eżattament dan. Filmati: Miguela Xuereb .td_uid_4_5f6da0522325d_rand.td-a-rec-img{text-align:left}.td_uid_4_5f6da0522325d_rand.td-a-rec-img img{margin:0 auto 0 0}